Vitālijs Ceškovskis

Vitālijs Ceškovskis (;  Omska —  Krasnodara) bija Krievijas starptautiskais lielmeistars šahā (1975).

 Biogrāfija 
No 1970. gadu sākuma līdz 1980. gadu beigām bijis viens no vadošajiem PSRS šahistiem. Divas reizes uzvarējis PSRS šaha čempionātos: 1978. gadā Tbilisi kopā ar Mihailu Tālu un 1986. gadā Kijivā. Divas reizes piedalījies Pasaules šaha čempiona nosaukuma izcīņas cikla starpzonu turnīros. 1976. gadā Manilā Ceškovskim tikai puspunkts pietrūka, lai iekļūtu pretendentu skaitā, un viņš palika 4. vietā.1976 Manila Interzonal Tournament Nākamajā ciklā starpzonu turnīrā Rīgā 1979. gadā Ceškovskis nospēlēja vājāk par savām iespējām un ieņēma 9. vietu.1979 Riga Interzonal Tournament

Daudzu starptautisko šaha turnīru uzvarētājs, tajā skaitā uzvarējis Leipcigā (1975), Dubnā (1976), Erevānā (1980), Baņa Lukā (1981), Sočos Mihaila Čigorina memoriālā (1981)International Tournament - Sochi 22.8-12.9.1981 un Minskā (1982).International Tournament Minsk May 1982 1981. gadā ieņēmis 2. vietu Rīgas starptautiskajā šaha turnīrā.International Tournament Riga August 1981 Par panākumiem turnīros FIDE 1973. gadā Ceškovskim piešķīrusi starptautiskā meistara (IM), bet 1975. gadā - starptautiskā lielmeistara (GM) nosaukumu.

Krievijas izlases sastāvā 2 reizes (1975, 1985) uzvarējis PSRS komandu šaha čempionātā.OlimpBase :: Soviet Team Chess Championship :: Vitaly Tseshkovsky
1982. gadā Krievijas komandas Trud sastāvā izcīnījis 1. vietu PSRS komandu šaha kausā.OlimpBase :: Soviet Team Chess Cup :: Vitaly Tseshkovsky
Divas reizes uzvarējis Eiropas komandu šaha kausā: 1984. gadā PSRS komandas Trud sastāvā, bet 1996. gadā Krievijas komandas TatTransGaz-Itil Kazan (Kazaņa) sastāvā.OlimpBase :: European Men's Chess Club Cup :: Vitaly Tseshkovsky

Pārstāvējis PSRS komandu lielākajos komandu šaha turnīros:
 Pasaules šaha olimpiādē piedalījies 1986. gadā un komandu vērtējumā izcīnījis zelta medaļu;OlimpBase :: Men's Chess Olympiads :: Vitaly Tseshkovsky
 Eiropas komandu šaha čempionātā piedalījies 1977. gadā un gan komandu, gan individuālajā vērtējumā izcīnījis zelta medaļas;OlimpBase :: European Men's Team Chess Championship :: Vitaly Tseshkovsky
 Pasaules studentu šaha čempionātā piedalījies 1969. gadā un komandu vērtējumā izcīnījis zelta medaļu.OlimpBase :: World Student Team Chess Championship :: Vitaly Tseshkovsky

2000. gados aktīvi piedalījies senioru šaha turnīros. 2005. gadā izcīnījis 3. vietu Krievijas senioru šaha čempionātā, bet 2006. gadā uzvarējis šajā turnīrā. 2008. gadā kļuvis par Eiropas senioru šaha vicečempionu, bet 2009. gadā par Pasaules senioru šaha čempionāta bronzas laureātu. 2009. gadā uzavrējis Eiropas senioru šaha čempionātā. Šo panākumu atkārtojis 2010. gadā.

Bijis pazīstams arī kā šaha treneris. Viens no viņa audzēkņiem ir bijis nākamais Pasaules čempions šahā Vladimirs Kramņiks.

2011. gada decembrī miris no sirdslēkmes ātrā šaha turnīra laikā.

 Atsauces 

 Ārējās saites 

Kategorija:1944. gadā dzimušie
Kategorija:2011. gadā mirušie
Kategorija:Omskas apgabalā dzimušie
Kategorija:Krievijas šahisti
Kategorija:PSRS šahisti